**Školski kurikul ili školski uputnik**

Osnovne škole

Rudolfa Strohala

 u šk. god. 2014./2015.

 

Lokve, 22. rujna 2014.

**Lako je voljeti zavičaj, ali treba biti mudar pa ga i razumijeti!**

**Školski kurikul ili školski uputnik**

**planiranje, ustrojavanje i provjeravanje procesa učenja (nastave) s obzirom na odgojno-obrazovne ciljeve, sadržajne elemente i kontrolu postignuća prema globalno postavljenim ciljevima i pretpostavkama za učenje**

**Školski kurikulum OŠ Rudolfa Strohala u Lokvama temelji se na Nacionalnom kurikulumu, na dokumentu koji definira razvojne težnje i standarde Republike Hrvatske, a u sprezi s odgojno-obrazovnom tradicijom te on posebnu pozornost daje znanju, solidarnosti, identitetu i odgovornosti.**

U Školski kurikulum OŠ Rudolfa Strohala sastavljen na temelju Nastavnog plana i programa za osnovne škole ( 2006. godina) ugrađeni su lokalni i regionalni sadržaji u sve odgojno-obrazovne programe, a utemeljeni na višegodišnjoj iskustvenoj suradnji (prikupljanjem mišljenja, željama i prijedlozima) i artikuliranjem želja i potreba izvanškolskih subjekata (stručna i materijalna potpora). Izrađen je timskim radom svih učitelja nakon detaljnog uvida u rezultate ispita vanjskog vrjednovanja provedenog u IV. i VIII. razredu šk. god. 2007./08.,nakon prikupljanja tumačenja podataka o organizaciji rada naše ustanove temeljem provedene je KREDA-analize u šk. god. 2011./2012. te su uključena prioritetna područja unaprjeđenja rada OŠ Rudolfa Strohala u Lokvama.

Školski uputnik je raspravljen na Učiteljskom vijeću, Vijeću roditelja i Školskom odboru te je temeljni dokument Škole.

Na oblikovanje ciljeva i zadaća Školskog kurikuluma OŠ Rudolfa Strohala utjecali su lokvarska prirodna i društvena sredina – potrebe, mogućnosti i vrijednosti okružja. Tako će se nastaviti sustavno poučavati učenike, poticati ih i unaprjeđivati njihov intelektualni, tjelesni, estetski, društveni i duhovni razvoj u skladu s učeničkim sposobnostima i sklonostima.Brinut će se o razvoju svijesti u učenicim o očuvanju materijalne i duhovne povijesno-kulturne baštine Republike Hrvatske i nacionalnog identiteta, te svijesti o očuvanju povijesno-kulturne baštine zavičaja. U OŠ Rudolfa Strohala učiteljice i učitelji će odgajati i obrazovati učenike u skladu s općim kulturnim i civilizacijskim vrijednostima, ljudskim pravima i pravima djece, osposobiti ih za življenje u multikulturalnom svijet, za poštivanje različitosti i snošljivosti te za djelatno i odgovorno sudjelovanje u demokratskom razvoju društva. Našim će se učenicima osigurati stjecanje temeljnih i stručnih kompetencija, pokušat će se osposobiti ih za život i rad u promjenjivom društvenom kontekstu prema zahtjevima tržišnog gospodarstva, suvremenih informacijsko-komunikacijskih tehnologija i znanstvenih spoznaja i dostignuća. Tako će biti postignut krajnji cilj i naši će učenici biti osposobljeni za cjeloživotno obrazovanje.

Temeljem znanja, vrijednosti, vještina, stavova i navika što ih učenici posjeduju oblikovat će se i ostvarivati vanjski ciljevi obrazovanja i odgoja (kulturna kretanja, gospodarske prilike, očekivanja i zahtjevi roditelja i države, vrijednosti zajednice, promjene u pojedinim predmetima, potpora nastavnicima od strane nastavnih središta).Takav pristup rezultirat će prepoznatljivim i posebnim duhom ustanove, zajedničkim pretpostavkama i očekivanjima uključujući tradiciju i materijalne resurse.

Bitna **obilježja programskih sadržaja** jesu svrhovitost, jasnoća, ostvarivost, operativnost u skladu s ciljevima, učeničkim sposobnostima, uvjetima učenja u našoj Školi, osposobljenosti učitelja i interesima učenika te sve veća okrenutost istraživački usmjerenoj nastavi. Školski kurikulum OŠ Lokve vodit će dijalogom i razumijevanjem ka zajedničkoj odgovornosti u sustavnom odgoju i obrazovanju i rezultirat će jačom povezanosti obitelji i škole.

Svi će se zadaci i ciljevi ostvarivati kroz **odgojno-obrazovna područja**:

* jezično-komunikacijsko
* društveno-humanističko
* matematičko-prirodoslovno
* tehničko-tehnologijsko
* umjetničko
* praktični rad i dizajniranje.

Predmeti će biti povezani unutar pojedinih odgojno-obrazovnih područja, a realizirat će se i **međupredmetne teme**:

* Poduzetništvo
* Učiti kako učiti
* Osobni i socijalni razvoj
* Informacijsko-komunikacijska tehnologija
* Zdravlje, sigurnost i zaštita okoliša
* Građanski odgoj ( U nižim razredima to će biti međupredmetna tema, a u starijima zasebni predmet.)

Ovisno o stupnju razvoja učenika i u okviru Zakona o odgoju i obrazovanju u osnovnoj i srednjoj školi propisane maksimalne dnevne i tjedne satnice nastave uvodit će se **novi nastavni predmeti**:

Domaćinstvo, Profesionalna orijentacija i vlastita budućnost, Informacijsko – komunikacijska tehnologija, Odgoj i obrazovanje za građanstvo i Religijske kulture.

Škola će, uvažavajući potrebe učenika, samostalno odrediti **izborne sadržaje**.Uvažavajući potrebe učenika škola će omogućiti učenicima i izvannastavne i i**zvanškolske programe i aktivnosti**.

Za ostvarenje svih ciljeva i zadaća učenici i učitelji koristit će se informacijskim, medijskim i komunikacijskim središtem škole- **knjižnicom.**

Proces izvođenja nastave u OŠ Lokve odvijat će se u skladu sa zahtjevima HNOS-a: stalno stručno usavršavanje učitelja, što optimalnija didaktička oprema i stručna literatura te timski rad na svim projektima. Učitelji će primjenjivati aktivne metode učenja (grupni rad, rad u paru, samostalno učenje istraživanjem) te nastojati osmišljavati i dopunjavati ciljeve nastavnog sata i postojeće teme kako bi nastava postala što životnija, zanimljiva i iskustvenija i učiteljima i učenicima.Tako će učitelji OŠ Rudolfa Strohala nastojati postići krajnji cilj: poboljšanje programa, usklađivanje uvjeta učenja s ciljevima i sadržajem te usklađivanje vanjskih uvjeta učenja s unutarnjima.Vrednovanje i samovrednovanje ili međusobno vrednovanje učenika će pokazati je li postignut cilj: promjena učenikova ponašanja u skladu s najvažnijim vrednotama demokracije i građanskog društva i je li otvoren put prema unapređenju kvalitete obrazovanja.

U OŠ Rudolfa Strohala osiguravat će se **učenicima s posebnim odgojno-obrazovnim potrebama** jednake mogućnosti za sudjelovanje u odgojno-obrazovnom procesu u skladu s njihovim sposobnostima i mogućnostima.Identificirat će se **učenici s teškoćama različite pojavnosti stupnja oštećenja** te **daroviti učenici** radu s kojima će se posebnu pažnju posvetiti 21. ožujka 2013. kada u Školi počinju manifestacije Dani Rudolfa Strohala 2013. i Goranovo proljeće**.** Ciljevi, sadržaj i metode podučavanja prilagodit će se njihovim induividualnim potrebama i mogućnostima. U suradnji s nadležnim institucijama i lokalnom zajednicom radit će na razvijanju mreže službi za izravnu potporu učenicima s poteškoćama, ustanovama i obiteljima.Cilj Školskog kurikuluma je omogućiti darovitoj djeci razvoj i ostvarenje njihovih potencijala uz uvažavanje socijalno-emocionalnih potreba.

Veća pozornost posvećivat će se vrjednovanju postignuća učenika, odnosno vanjskom vrjednovanju odgoja i obrazovanja, te će tako učenici i učitelji naše Škole i ove školske godine biti uključeni u sustav Nacionalnog vrednovanja obrazovnih postignuća RH u skladu sa strategijom Ministarstva. Učenička postignuća vrjednovat će se na kraju prvog i drugog obrazovnog ciklusa ( na kraju primarnog obrazovanja- završetak šestog razreda), te potom na kraju trećeg ciklusa (završetak osmog razreda).

Školski kurikulum OŠ Rudolfa Strohala sadrži prijedloge smjernica i načina unaprjeđenja nastavnog procesa po nastavnim predmetima i područjima. Tako će biti jasan i prepoznatjiv identitet hrvatskog školstva u našoj maloj lokvarskoj sredini: vedrina odrastanja, međusobno poštivanje i njegovanje vrijednosti, solidarnosti, natjecanje u uspjehu i prijateljstvu.

Svi ciljevi i zadaće nastojat će se pokušati postići i radom s polaznicima Podružnice predškolskog odgoja pri OŠ Rudolfa Strohala u kojoj su polaznici od 3- 7 godina te se s njima obavklja predškolski odgojno-obrazovni program koji služi pripremi djece za školu.

Tijekom ranog djetinjstva nastojat će se u skladu s mogućnostima ustanove i lokalne samouprave težište usmjeriti na poticanje cjelovitog, optimalnog i zdravog rasta i razvoja svih aspekata osobnosti: tjelesnoga, emocionalnoga, socijalnoga, intelektualnoga i duhovnoga primjereno djetetovim razvojnim mogućnostima.

Učenici I.,II.,III. i IV. razreda čine **prvi odgojno-obrazovni ciklus,** koji karakterizira pretežno razredna nastava u našoj školi uz suglasnos Ministarstva u Timskom obliku, V. i VI. **drugi,** koji je prijelazno razdoblje od razredne ka čistoj predmetnoj nastavi**,** i VII. i VIII. **treći** obrazovni ciklus u predmetnoj nastavi. Prvi i drugi čine **primarno obrazovanje**.

**Prijedlog zajedničkih tema** rada s učenicima svih triju ciklusa:(2 projektne nastave, integrirana i izvanučionična nastava... )temelje se na **načelu zavičajnosti** s jasnim ciljevima i zadacima:

* učenici moraju znati prošlost i sadašnjost svoga zavičaja te će pokušati kritičkim spoznavanjem, a vođeni učiteljem, sagledati i budućnost
* nužno je njegovati i razvijati ljubav prema zavičajnoj tradiciji te je prenositi na buduće generacije
* istraživački će proučavati biološku i geološku raznolikost lokvarskog podneblja što će razvijati i njihovu ekološku svijest
* rezultat rada na temelju načela zavičajnosti bit će korisnost

 (suradnja s TZ Općine Lokve, udrugama na lokvarskoj, goranskoj i

 županijskoj razini)

* učenici će osjećati jaču povezanost sa zavičajem
* znanje će biti trajnije jer će sami istraživački naučiti ono o čemu nigdje neće naći informacije
* učitelji će pokušati učenicima pomoći u spoznavanju veze između globalnih problema i lokalne sredine
* rezultat će biti da će razlikovati opće od pojedinačnog
* učitelji će razgovarati s učenicima više o onome što nam je blizu.

**Prijedlog zajedničkih aktivnosti, programa i projekata:**

1. Tragom bivših učenika i učitelja OŠ Lokve (nastavak projekta)
	* Rudolf Strohal- učenik OŠ Lokve
	* Rudolf Strohal- učenik Prve riječke gimnazije
	* Rudolf Strohal- profesor Prve riječke gimnazije
	* Rudolf Strohal- ravnatelj škole u Rakovici
	* Rudolf Strohal- ravnatelj gimnazije u Bjelovaru
	* Jakov Majnarić-Strohalov učitelj
	* Nikola Lepinski, utemeljitelj Goranske kiparske radionice
	* Nikola Lepinski, autor dokumentarnih filmova o Lokvama
	* Katarina Radošević, učenica Obće pučke škole u Lokvah
	* Josipa Gazvoda Radošević, učiteljica Niže pučke škole u Lokvama
	* Mijo Radošević, učenik Obće pučke škole u Lokvah
	* Jakov Bolf, učenik Obće pučke škole u Lokvah, Lokvarac koji je otkrio spilju Lokvarku
	* Anton Bolf, lokvarski narodni pripovjedač
	* Strohalovi suučenici u I. razredu šk. god. 1861./62.
2. Biološka raznolikost lokvarskog podneblja
* Vjesnici proljeća
	+ Ljekovito bilje lokvarskog podneblja
	+ Gljive lokvarskog podneblja
	+ Bobičasto voće u Lokvama: uzgoj i iskorištavanje nekada i danas
	+ Vratimo staništa lokvarskim žabama
	+ Vratimo staništa potočnom raku u Lokvama
	+ Čuvajmo lokvarske lastavice i piljke
	+ Reljefna i prirodna obilježja zavičaja
	+ Foto radionica:Skrivene Lokve
	+ Klima, rognoza, vrijeme, lastavice, piljci, smeđa žaba, pitka voda.....Što nam se to događa u Lokvama?
	+ Hloja-kraljica šume
	+ 100 godina spilje Lokvarke
	+ Bukva-lokvarsko bogatstvo i snaga
	+ Lokvarske „japlenice“ (postupak proizvodnje gašenog vapna)
1. Lokvarska kulturna baština
	* Glazbena i literarna radionica u zajedništvu na zavičajnom govoru
	* Putujemo kroz vrijeme (projekat):

 a)Tradicijsko lokvarsko graditeljstvo

 b) Kako su putovali naši stari

 c) Kako su se odijevali naši stari

 d) Kako su se dopisivali naši stari

 e) Ples i pjesma naši starih

 f) Zabava, igra i razonoda naših starih

 g) Rad i običaji nekada u Lokvama

 h) Lokvarski običaji pobožnosti

 i) Školski zdravi jelovnik:Što su jeli naši stari

 j) Lujzijanin kutić

* + Lokvarska narodna vjerovanja
	+ Lokvarska narodna mitologija
	+ Lokvarska narodna meteorologija
	+ Meteorološka praćenja i promjene lokvarskog podneblja posljednjih 40 godina
1. Turistički ured OŠ Lokve:
	* turističke staze učenika OŠ Lokve

a) Od lipe do lipe

b) Od spilje do spilje

c) Od izvora do izvora

d) Od Grgurjeva do adventa

e) Od adventa do Grgurjeva

* učenici-turistički vodiči
* turistička mapa:vodič na engleskom jeziku
* turistička mapa – vodič na njemačkom jezi

**Izvanučionična nastava:**

1. Posjet stolarskoj radionici (tehnička kultura):

 Drvo, vrsta drva, alat za obradu drva

1. Izrada jezično-likovnih plakata na temu starih zanata:

(likovna kultura) stolarska, kolarska, postolarska, kovačka , kožarska radionica....

1. Tradicijski glazbeni instrumenti u lokvarskim obiteljima
2. Obilazak spomen-obilježja u Lokvama
3. Sakralni objekti i motivi lokvarskoga kraja
4. Nastava u bazenu
5. Orijentacija
6. Utjecaj globalizacije na nas (Posjet kineskom dućanu u Delnicama)
7. Lokvarski zvonici-glasnici kulturne baštine
8. Razredna nastava:priroda i društvo:
* Neposredno školsko okruženje
* Promet od doma do škole:utvrdiri najopasnija mjesta i provesti interventne mjere sanacije
* Jesen u našem okolišu
* U posjetu pekari
* Pojave u okolišu zimi
* Proljeće i proljetne pojave u našem okolišu
* Seosko dvorište
* Važnije ustanove u mjestu
* Radionica u susjedstvu
* Gospodarske djelatnosti Lokava
* Zaštita i čuvanje okoliša
* Materijalna kulturna baština Lokava

8.Ostacima karavanskog puta do Hirčeve pećine (V.,VI.i VII. razred)

9. Sakralni objekti u Lokvama uz Lujzinsku cestu (VII. i VIII. razred)

10. Obilazak spomen-područja i obilježja II. svjetskog rata

11. Staza 12 lokvarskih spilja

Razredna nastava:

11.Životinje u našem zavičaju

12.Plodovi sazrijevaju u voćnjaku i polju

13.Putujemo autobusom i vlakom

14.Važnije ustanove u Lokvama i Gorskom kotaru

15.Pojave u okolišu zimi

16.Radionica u susjedstvu (pilana EMBRA)

17. Proljeće u Lokvama: Radovi u vrtu

18.Gospodarske djelatnosti u Lokvama

**Izleti:**

 1. Posjet Zvjezdarnici u Rijeci (DDN geografija i fizika:lipanj)

1. Jednodnevni izlet na kraju šk. god.
2. Višednevni izlet na kraju šk. god.
3. Posjet Lutkarskom kazalištu u Rijeci
4. Posjet HNK Ivana pl. Zajca u Rijeci
5. Posjet ustanovi za istraživanje mora i akvariju
6. Škola u prirodi
7. Posjet željezničkoj stanici
8. Posjet Skloništu za pse u Liču
9. Posjet pilani u Malom Selu (projekat „Bukva“)
10. Posjet Muzeju lovstva i ribolovstva u Brodu na Kupi
11. Posjet Prirodoslovnom muzeju u Rijeci
12. Posjet Pomorskom i povijesnom muzeju u Rijeci
13. Posjet kino-predstavi (Kino Art, Rijeka)
14. Posjet županijskom središtu:Svetište na Trsatu-Trsatski zmaj
15. Upoznavanje s reljefom, klimom, florom i faunom Primorske Hrvatske (geografija i priroda)
16. Posjet Gradskoj knjižnici u Delnicama

**Kreativni dani :**

1. Tragom glagoljske baštine (Lokve-Jurandvor)
2. 9. /7. I 10.)studeni: Dan škole: Trag bivših učenika naše Škole:
3. 10. studeni:Dan znanosti:Bukva-lokvarsko bogatstvo i snaga
4. 21.2.Dan materinjeg jezika (21. veljače):Podrijetlo hrvatskih i lokvarskih naziva mjeseci
5. 21. ožujka:Dan darovitih (rad u radionicama):Početak svečanosti „Dani Rudolfa Strohala“
6. Svjetski dan sporta (31. svibnja)
7. Ljekovito bilje uz Lujzinsku cestu u Lokvama

**Integrirana nastava:**

* Dan europske kulturne baštine
* Dan kruha
* Dan jabuka
* Dan Škole-Dan Gorskog kotara
* Ususret Božiću i Novoj godini
* Igre na snijegu
* Maškarana tradicija u Lokvama
* Učenikov jezik- zavičajni jezik
* Svjetski meteorološki dan:narodna meteorologija (Lokvarski kalendar s prognozom vremena)
* Ptičji pir u Lokvama:Pozdrav proljeću
* Dan planeta Zemlje
* Dan zaštite okoliša
* Svjetski dan močvarnih staništa:

**Projektna nastava:**

* 1. Putujemo kroz vrijeme: Kulturna baština mog kraja: Lujzijana – najljepša europska povijesna cesta
	2. Vjesnici proljeća u našem mjestu
	3. Trag bivših učenika i učitelja OŠ Lokve
	4. Lokvarski vjerski običaji: Lokvarci u pobožnosti ( 1. ciklus: Advent u Lokvama)
	5. Zaštitimo životinje lokvarskog podneblja
	6. Pas-moj prijatelj
	7. Istraživanje emigracija Lokvaraca u prekomorske zemlje(engl. govorno područje):Naši Amerikanci-Izgubljeni Lokvarci
	8. Goranska kiparska radionica: učenici s akademskim kiparima:Postava male galerije skulptura Goranske kiparske radionice pred školom:VILOK

**Akcije Hrvatskog Crvenog križa:**

1. Svjetski dan prve pomoći
2. Tjedan borbe protiv TBC-a
3. Obilježavanje Dana dobrovoljnih darivatelja krvi
4. Akcija Solidarnost na djelu
5. Tjedan solidarnosti
6. Mjesec borbe protiv alkoholizma, nikotinizma i ovisnosti o drogama
7. Svjetski dan zdravlja
8. Međunarodni dan CK
9. Tjedan HCK
10. Dječji tjedan: u suradnji s Caritasom akcija «Darujmo potrebitoj djeci»
11. Svjetski dan nepušenja-Svjetski dan sporta
12. UNICEF-ova akcija «Za djecu Afrike»

Svim istraživačkim i kreativnim sadržajima pratit će se i pomoći stvaranje Školskog lista «Hapica 7» i radnog didaktičkog materijala za učenike na temu «Hloja –kraljica šume»

Ovako izrađen Školski kurikulum bit će jasna, puna i transparentna informacija svim čimbenicima odgojno-obrazovnog procesa u našoj ustanovi, a naši učenici bi ovako vođeni kroz osnovnu školu trebali biti osposobljeni za život i rad u stalno promjenjivim uvjetima, te za učinkovito i odgovorno sudjelovanje u društvenom životu i preuzimanje odgovornosti za njegov demokratski razvoj.

**U prilogu Školskom kurikulumu nalaze se planirane teme, zadaci i ciljevi po nastavnim predmetima te za satove izvannastavnih aktivnosti,dopunske i dodatne nastave, kako su ih izradili predmetni učitelji, a razmatrani su i usvojeni na stručnim vijećima i Učiteljskom vijeću.**

 Ravnateljica OŠ Rudolfa Strohala:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ( Mirjana Pleše)

 Školski kurikulum je razmatran na sjednici Učiteljskoga vijeća i Vijeća roditelja te je temeljem mišljenja tog tijela upravljanja Školom prihvaćen na sjednici Školskog odbora održanoj 22. rujna 2014. godine .

 Predsjednica Školskog odbora:

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 (Ljiljana Novak)

Urbroj:2112-39-4-14-01

Klasa:602-02/14-01/58